בהמשך למד ספרות אנגלית, תיאטרון וקולנוע באוניברסיטת UCLA ואחרי סיום לימודיו ב-1985 התיישב בסן פרנסיסקו בה עבד כעורך במדור לאמנויות של העיתון "San Francisco Independent" הופיע שלוש פעמים בשבוע. עבד גם כאיש שיווק עבור התיאטרון הלהט"בי "Rhinoceros". בשנת 1994 חזר לגור בלוס אנג'לס ועבד בשנים 1994–2003 כחברה לפרסומות Nationwide Advertising.
פעילותו הספרותית.
בשנת 2000 קיבל מאחד מידידיו לקריאה את הרומן של אליזבט ארנים, "אפריל הקסום" ששימש כבר בעבר להפקת סרטים סרט טלוויזיה מחזות. ברבר שרותק על ידי הספר כתב עיבוד חדש לבמה שבו שם דגש בעיקר על האינטראקציות בין הגבורות. המחזה החדש הוצג לראשונה בשנת 2000 על במת Hartford Theatre במדינת קונטיקט ואחר כך בברודוויי (2003) כשהוא עורר בהתחלה תגובות מעורבות. בסופו של דבר הפך ללהיט, היה מועמד לפרס טוני למחזה הטוב ביותר וזכה בפרס ג'ון גסנר למחזה אמריקאי חדש יוצא דופן. בהמשך הופק גם סרט מצליח לפי עיבוד זה של ברבר.
בשנת 2016 כתב ברבר תסריט לדרמה היסטורית קולנועית המוקדשת לתקופת פריצת מוזיקת הבי בופ בקנזס סיטי
ב-2017 כתב מחזה שני "Fireflies" לפי הרומן Elizabeth &amp; Abel מאת הסופרת הטקסנית אנט סנפורד.
ייצוג טרנסים במדיה
עבאס עבאס
עבאס עבאס (عباس عباس; נולד ב-21 ביוני 1976) הוא יזם חברתי, מייסד ומנכ"ל עמותת אלמנארה.
ביוגרפיה.
עבאס הוא הבן הצעיר במשפחה שבה יש שישה בנים ובנות. הוא נולד עם רטיניטיס פיגמנטוזה (Retinitis pigmentosa), מחלת עיניים ניוונית של הרשתית הגורמת להתדרדרות בראייה עד עיוורון מוחלט. למד בבית הספר סנט ג'וזף אל מוטראן בנצרת, שבו היה הילד היחיד עם מוגבלות. כשהיה כבן 16 ראייתו התדרדרה והוא נאלץ להשתמש בעזרים טכנולוגיים שאפשרו לו לקרוא. למרות מגבלות הראייה, עבאס סיים את לימודיו בתיכון במגמה הראלית בהצטיינות.
למרות עצות של רופא עיניים שניסה להניא אותו מהמשך לימודים אקדמיים, עבאס החליט ללכת בעקבות אביו, עורך הדין סידקי עבאס, וללמוד משפטים באוניברסיטה העברית בירושלים תוך שוהא מתמחה בזכויות אדם.
שנה אחרי הקמת העמותה, עבאס חזר לספסל הלימודים ולמד תואר שני נוסף - במנהל עסקים, בהתמחות בניהול ארגונים ללא כוונת רווח, באוניברסיטת חיפה.
ב-2022 השתתף עבאס השתתף בתוכנית העמיתים של "מעוז".
יזמות חברתית.
בשנת 2005 הקים עבאס את "אלמנארה, העמותה לקידום אנשים עם מוגבלות". מטרת העמותה היא לקדם אנשים עם מוגבלות, בעיקר בחברה הערבית בישראל, שבה אנשים אלה סובלים הן מניכור של החברה הערבית עצמה הן ממחסור במשאבים מצד המדינה.
העמותה שמה לה למטרה לקדם שינוי חברתי בתפיסת האנשים עם מוגבלות באמצעות שורה של פעילויות, שמטרתן קידום של הכלה, נגישות ושילוב של אנשים עם מוגבלות בחברה.
אחד המיזמים, שיזם עבאס במסגרת עמותת אלמנארה הוא הספרייה האינטרנטית המותאמת לאנשים עם מוגבלות בראייה ובקריאה, הכוללת אלפי כותרים מוקלטים בתחומים שונים. הספרייה נגישה לציבור המשתמשים באמצעות אתר אינטרנט ואפליקציה לטלפונים חכמים. זאת, בנוסף למיזמים של הדרכה במערכת החינוך ובארגונים עסקיים על חשיבות הנגישות והיחס השווה לאנשים עם מוגבלויות, הנגשת השכלה, העצמה אישית ותעסוקתית, ולצידם מחלקה משפטית שעוסקת בסינגור וסיוע.
פעילות חברתית.
בספטמבר 2008 עבאס הוזמן להשתתף בתוכנית הבינלאומית IVLP) International Visitor Leadership Program) שבה הציג את הרצאתו "נגישות ושוויון עבור אנשים עם מוגבלויות". התוכנית כללה ביקורים בוושינגטון די-סי, בולטימור שבמרילנד, והעיר ניו יורק.
בשנת 2009 עבאס התמנה לערבי הראשון כחבר בוועדה המייעצת לנציבות שוויון זכויות לאנשים עם מוגבלות במשרד המשפטים שבה כיהן במשך שש שנים.
בשנת 2014 עבאס ביקר במוסדות זכויות האדם של האו"ם בז'נבה, והגיש נייר עמדה בנושא "המופלים פעמים" הדן במעמד אנשים עם מוגבלות בחברה הערבית, לאור הצטרפות ישראל לאמנת האו"ם בדבר זכויותיהם של אנשים עם מוגבלויות.
בשנת 2020 עבאס התמנה לכהן כחבר בוועדה הבין משרדית של התמודדות בטיפול כוחות האכיפה והביטחון מול אנשים עם מוגבלויות בחסות נשיא המדינה ראובן ריבלין.
שנת 2021, עבאס התמנה לחבר בפורום ההיוועצות של מינהל המוגבלויות של משרד הרווחה והביטחון החברתי.
פעילות תקשורתית.
תוכנית הטלוויזיה המיוחדים.
בשנת 2019, עבאס נבחר על ידי חברת ההפקה KB Productions לערוך ולהגיש את תוכנית הטלוויזיה הדוקומנטארית של תאגיד השידור הישראלי במסגרת ערוץ מכאן 33 בשפה הערבית. התכנית נקראת "המיוחדים" ובמסגרתה עבאס מארח אנשים עם מוגבלות פורצי דרך מהחברה הערבית. בשנת 2019 עבאס הקליט את העונה הראשונה בת עשרה פרקים ובשנת 2021 שישה פרקים נוספים.
פודקאסט בין חברים.
בסוף שנת 2018, עבאס השיק את הפודקאסט "בין חברים" שניקרא על שמו של הספר "בין חברים" של הסופר עמוס עוז. במסגרת הפודקאסט עבאס מארח אישים מהחברה היהודית שמספרים על פועלם לאזרחות משותפת. האורח הראשון בפודקאסט היה הסופר עמוס עוז שהתארח בפודקאסט כחודש לפני מותו. כמו כן, בין האורחים ניתן למנות את: הסופר אשכול נבו, איש העסקים אבנר סטפק, העיתונאי אליעזר יערי, שדר הספורט נדב יעקובי, יו"ר מפעל הפיס אביגדור יצחקי, פרופסור יואל רק, פרופסור ערן דולב ומאמן הספורט זאב זלצר.
פודקאסט מחוץ לקופסה.
בשנת 2018, עבאס השיק את הפודקאסט "מחוץ לקופסה", שבמסגרתו הוא מארח אישים פורצי דרך מהחברה הערבית בתחומים מגוונים. בין האורחים היו: איש העסקים עימאד תלחמי, אשת העסקים רים יונס, הזמרת והחוקרת ד"ר דלאל אבו אמנה, פרופסור ריאד אגבריה, אשת העסקים ג'וליה זהר, אשת הטלוויזיה רובה ורור, פרופסור ראסם חמאיסי, ורבים אחרים.
פרסים והוקרה.
במשך השנים עבאס זכה בהוקרה על פעילותו עבור קהילת האנשים עם מוגבלות:
בתאריך 23 בספטמבר 2021, נערך טקס של מפעל הפיס וקשת 12 בהכרת תודה לאנשים שמקדישים את כל חייהם למען הקהילה. עבאס עבאס היה אחד מהזוכים במעמד זה.
חיים אישיים.
עבאס רווק ומתגורר ברמת ישי. עבאס חובב ספרים ומקפיד מדי שבוע על האזנה לספר מוקלט אחד לפחות. עבאס חובב ספורט ומשתתף באופן קבוע בחוג לרכיבה על אופני טנדם.
אלייצור
אנני קסטר
אן ל. מקליין קסטר (באנגלית: Ann L. McLane Kuster; נולדה ב-5 בספטמבר 1956) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס השני של מדינת ניו המפשייר, ברציפות מאז 2013. קסטר, חברת המפלגה הדמוקרטית, מייצגת מחוז בחירה שבתוכו כל צפון ומערב המדינה, לרבות הערים נשואה וקונקורד. היא אחת משני הנציגים היחידים של ניו המפשייר בבית הנבחרים, לצד כריס פאפאס.
ביוגרפיה.
קסטר נולדה בקונקורד בשנת 1956. שני הוריה היו פוליטיקאים. אביה, מלקולם מקליין, היה ראש עיריית קונקורד, חבר בממשלת ניו המפשייר ובעלים של אתר הסקי ויילדקאט מאונטיין. בשנת 1972 התמודד למשרת מושל ניו המפשייר כפוליטיקאי עצמאי, אך גרף 20% בלבד מקולות הבוחרים והפסיד למועמד מל תומסון מהמפלגה הרפובליקנית. במהלך הבחירות לנשיאות ארצות הברית 1976 הביע את תמיכתו בג'רלד פורד, ובאלה שלאחר מכן תמך בג'ון אנדרסון. אמה, סוזן מקליין, הייתה חברת הסנאט של ניו המפשייר מטעם המפלגה הרפובליקנית וב-1980 התמודדה אל מועמדות המפלגה הרפובליקנית לייצוג מחוז הקונגרס השני של ניו המפשייר בבית הנבחרים של ארצות הברית, אך סיימה במקום שני בבחירות המקדימות הרפובליקניות עם 25% מהקולות. סבא רבא שלה, ג'ון מקליין, הוסיף לכהן כמושל ניו המפשייר בשנים 1905–1907.
בשנת 1978 השלימה קסטר בדארטמות' קולג' את לימודיה הגבוהים עם תואר ראשון במדיניות סביבתית, וב-1984 קיבלה תואר אקדמי נוסף מבית הספר למשפטים של אוניברסיטת ג'ורג'טאון. בתום לימודיה האקדמיים התמנתה למנהלת משרד עורכי דין מקומי בקונקורד. במרוצת השנים הייתה יועצת ארגונית ושותפה במוסדות משפטיים וארגונים עסקיים, וכעורכת דין התמחתה בליטיגציה בפני תיקים של אימוץ. קסטר הוסיפה לכהן בדירקטוריון של "מרכז הקפיטול לאמנויות" בקונקורד ובמועצות מנהלים של גופים שונים בהם הרדיו הציבורי של ניו המפשייר. בשנים 1989–2009 עבדה כשדלנית בניו המפשייר, והשתכרה משכר טרחה בן למעלה מ-1.3 מיליון דולר אמריקאי מבתי עסק ומלכ"רים שונים.
בשנת 2010 התמודדה קסטר לייצוג מחוז הקונגרס השני של ניו המפשייר בבית הנבחרים האמריקאי, אך הפסידה למועמד הרפובליקני צ'ארלס בס . היו אלה בחירות למושבו הריק של פול הודס, שפרש מהקונגרס כדי להתמודד אל הסנאט של ארצות הברית. בס ניצח את קסטר ביחס של 47%–48% ובפער של 3,550 קולות בלבד. בבחירות 2012 ניצבה קסטר מול בס פעם נוספת, והפעם גברה עליו כשגרפה 50.2% מהקולות, בעוד בס פיגר מאחור עם 45.3%. עם התכנסות הקונגרס ה-113 של ארצות הברית קסטר הושבעה לתפקידה.
לאדה קלינה
לאדה קלינה (ברוסית: Ла́да Кали́на) היא מכונית סופרמיני המיוצרת על ידי יצרנית הרכב הרוסית לאדה (AvtoVAZ). הרכב יוצר מ-18 בנובמבר 2004 עד יולי 2018. השם "קלינה" בא מהשם לסוג של ויבורנום. הרכב שווק גם בשם Lada 117/119 בפינלנד.
העבודות על ייצור לאדה קלינה החלו בשנת 1993. בשנת 1998 נקרא הרכב "לאדה-קלינה". אב טיפוס הוצג כבר בשנת 1999 (בגרסת האצ'בק), בשנת 2000 הוצג בגרסת סדאן וב-2001 כמכונית סטיישן.
ריאקטיביות
דימי מינט אבבא
דימי מינט אבבא (בערבית: ديمي منت آبا; 25 בדצמבר 1958 – 4 ביוני 2011) הייתה אחת המוזיקאיות המפורסמות ביותר של מאוריטניה.